**ASOCIACIJOS „VIDMARĖS“**

**VALDYBOS POSĖDŽIO**

 **PROTOKOLAS**

**2022-02-14 Nr. 3**

**Neringa**

Posėdis vyko – 2022 m. vasario 14 d. 14.00 val. nuotoliniu būdu per zoom platformą.

Posėdžio pirmininkas – Vaidas Venckus, asociacijos „Vidmarės“ valdybos pirmininkas.

Posėdžio sekretorius – Rasa Baltrušaitienė, asociacijos „Vidmarės“ pezidentė.

Dalyvavo: Gabrielė Baltrušaitytė, Viktoras Valceris, Sigitas Šveikauskas,

Ernestas Pocius, Ingrida Kazokevičiūtė. Iš viso dalyvavo 6 nariai.

Svečio teisėmis posėdyje dalyvavo Rasa Stankutė, asociacijos „Vidmarės“ projektų vadovė.

DARBOTVARKĖ:

* 1. Dėl papildomų kvietimų datų patvirtinimo.
	2. Dėl valdybos Pirmininko ataskaitos už 2021 m. tvirtinimo.

3. Dėl naujų narių prašymų svarstymo.

4. Dėl prašymo išbraukti iš narių sąrašo svarstymo.

5. Dėl valdybos sudėties keitimo.

6. Kiti klausimai.

SVARSTYTA.

1. Dėl papildomų kvietimų datų patvirtinimo.

Vaidas Venckus paprašė asociacijos projektų vadovę Rasą Stankutę pristatyti asociacijos vietos plėtros strategijos eigą per 2021 metus. Rasa Stankutė sakė, kad 2021 m. asociacija „Vidmarės“ turėjo galimybę gauti papildomas pinigines lėšas projektų įgyvendinimui. Todėl didžiausias dėmesys buvo sk.irtas Neringos savivaldybės verslo subjektų poreikio nustatymui. Buvo kalbėta su daugeliu potencialių pareiškėjų Juodkrantėje, Preiloje, Pervalkoje, Nidoje bei nustatytas lėšų poreikis.

Asociacija „Vidmarės“ gavo papildomų pinigų projektų įgyvendinimui, iš kurių darbo vietoms skirti pinigai yra priskirti VPS priemonei **„Tvarus ekonominis vystymasis ir konkurencingumo didinimas“, kodas BIVP-AKVA-SAVA-4. Tuo tikslu** buvo sudarytas paraiškų planas, pagal kurį ir yra gaunamos paraiškos. Ji informavo, kad **iki 2021-12-31 buvo gauta viena paraiška** 122165 Eur sumai. Taip pat yra susidomėjimas ir potencialūs pareiškėjai ir likusiai pinigų sumai **157 872 Eur.**

Šiuo metu yra likęs pinigų likutis pagal dvi priemones:

**„Tvarus ekonominis vystymasis ir konkurencingumo didinimas“ kodas BIVP-AKVA-SAVA-4 –** 355000,00 - 74963 Eur **-** 122165 **= 157 872 Eur**

„Žvejybos sektoriaus dalyvių bendradarbiavimas“ (kodas BIVP-AKVA-SAVA-2) - 170165,80 Eur

Nutarimas šiuo klausimu nebuvo priimtas.

SVARSTYTA.

* 1. Dėl Valdybos Pirmininko ataskaitos už 2021 metus tvirtinimo.

Vaidas Venckus pristatė susirinkimo dalyviams valdybos darbo ataskaitą už 2021 metus.

NUTARTA:

* + 1. Pritarti valdybos Pirmininko ataskaitai už 2021 metus..

BALSUOTA: „Už“ 6; „Prieš“ – 0; „Susilaikė“ – 0.

SVARSTYTA.

* 1. Dėl naujų narių prašymų svarstymo.

Rasa Baltrušaitienė informavo susirinkimo dalyvius, kad yra gauti du prašymai stoti į asociacijos „Vidmarės“ narius. Tai UAB „Preilos žvejys“ bei fizinis asmuo – Karolis Tamulis iš Juodkrantės. Vaidas Venckus sakė, kad reikia pakviesti žveją K. Tamulį ir UAB „Preilos žvejys“ atstovą į visuotinį narių susirinkimą, kur jie galės prisistatyti bei įvardinti savo stojimo į asociaciją tikslus.

NUTARTA:

* + 1. Teikti UAB „Preilos žvejys“ bei Karolio Tamulio kandidatūras visuotiniam narių susirinkimui.

BALSUOTA: „Už“ 6; „Prieš“ – 0; „Susilaikė“ – 0.

SVARSTYTA.

* 1. Dėl prašymo išbraukti iš narių sąrašo svarstymo.

Rasa Baltrušaitienė sakė, kad gautas dar vienas prašymas – Simo Survilos prašymas nutraukti narystę asociacijoje „Vidmarės“. Vaidas Venckus klausė, kokie S. Survilos motyvai, kodėl jis nenori dalyvauti asociacijos veikloje. Rasa Baltrušaitienė informavo, kad S. Survila savo žuvies perdirbimo veiklą vykdo Klaipėdos rajone, todėl jis nemato prasmės dalyvauti Neringos žvejų ir perdirbėjų veikloje.

NUTARTA:

* + 1. Pritarti S. Survilos išbraukimui iš asociacijos narių ir teikti svarstyti visuotiniam narių susirinkimui.

BALSUOTA: „Už“ 6; „Prieš“ – 0; „Susilaikė“ – 0.

SVARSTYTA.

* 1. Dėl valdybos sudėties keitimo.

Rasa Baltrušaitienė informavo susirinkimo dalyvius, kad šiemet baigiasi trejų metų valdybos kadencijos laikotarpis. Vadovaujantis asociacijos įstatų 50 straipsnio nuostatomis, valdyboje turi pasikeisti mažiausiai 1/3 buvusių valdybos narių, tačiau ne mažiau kaip po 1 iš kiekvieno sektoriaus atstovą. Vaidas Venckus pasiūlė valdybos nariams pagalvoti ką pasiūlyti keisti valdybos sudėtyje ir teikti siūlymus svarstyti visuotiniam narių susirinkimui.

NUTARTA:

* + 1. Teikti klausimą svarstyti visuotiniam narių susirinkimui.

Valdybos pirmininkas Vaidas Venckus

Sekretorė Rasa Baltrušaitienė